סיינה מילר

מילר, 2009
סיינה רוז דיאנה מילר (באנגלית: Sienna Rose Diana Miller; נולדה ב-28 בדצמבר 1981) היא שחקנית, דוגמנית ומעצבת אופנה בריטית-אמריקאית.
מילר, הנחשבת לאייקון אופנה עולמי
התפרסמה בזכות תפקידיה בסרטים "אלפי", "אבק כוכבים", "ג'י. איי. ג'ו כוח המחץ" ו"צלף אמריקאי".

== ביוגרפיה ==
מילר נולדה בעיר ניו יורק שבארצות הברית, למשפחה מרקע נוצרי. אולם כתינוקת בת שנה וחצי עברה משפחתה עמה להתגורר בלונדון, אנגליה שבממלכה המאוחדת. אמה ג'וזפין מילר היא דוגמנית עבר בריטית ילידת-דרום אפריקה, שהייתה העוזרת האישית של דייוויד בואי וניהלה את האקדמיה למשחק של לי שטרסברג בניו יורק. אביה אדווין מילר הוא בנקאי אמריקאי שהפך לסוחר אמנות סינית. לה אחות מעצבת אופנה, סוואנה מילר , ושני אחים-למחצה.
הוריה התגרשו בילדותה ב-1987, ומילר עברה עם אמה לשכונה בלונדון רבתי, כשבאותה עת אמה נאבקה בסרטן השד. אביה נישא שלוש פעמים, ועבר לאיי הבתולה.

מילר למדה בפנימייה פרטית לבנות בכפר אסקוט שבמחוז ברקשייר באנגליה. בבגרותה, לקחה קורס בן שלוש-חודשים בבית ספר לתיאטרון וקולנוע של לי שטרסברג שבניו יורק.

== קריירה ==
=== דוגמנות וסטייל ===
החלה את הקריירה שלה כדוגמנית קטלוגים והתקדמה לפרסומות ולמגזיני אופנה נחשבים באירופה.
מילר פרסמה את חברת הג'ינסים "Pepe Jeans" במשך שנתיים.
מילר נבחרה לפרסם את שני הבשמים "בוס אורנג" ו"Boss Orange Le Parfum du Bonheur" מחברת "הוגו בוס".

מלבד דוגמנות מילר מתעסקת גם בעיצוב ובסטייל, בשנת 2007 השיקה לחנויות את פריט האופנה "Twenty8Twelve" (ע"פ תאריך הלידה שלה) ביחד עם אחותה מעצבת האופנה סוואנה מילר.
מילר נחשבת לבולטת ולמובילת סגנון האופנה המודרני בוהו שיק ביחד עם קייט מוס.
היא הוכתרה לסמל האופנה לשנת 2009 על ידי מגזין הנשים הבינלאומי "Elle".

=== משחק ===
בשנת 1999, התנסתה מילר לראשונה על בימת התיאטרון כשהשתתפה בהפקת אוף-ברודוויי.
בשנת 2001, קיבלה את תפקידה הראשון בקולנוע בסרט "South Kensington" לצד רופרט אוורט ואל מקפירסון.
בשנת 2003, התקבלה מילר לתפקיד ראשי בסדרת הפעולה האמריקאית "אדי הנלהב" בתור פיונה השותפה לדירה של בלש משטרת ניו יורק הבעייתי אדי ארלט שנשלח ללונדון לעבוד עבור הסקוטלנד יארד.

מילר זכתה לפרסום גדול לראשונה בזכות הופעתה לצדו של ג'וד לאו בסרט הקומדיה "אלפי", בה שיחקה בתור ניקי איתה עובר לגור אלפי במהלך הסרט.
שיחקה בנוסף בקומדיית הפשע "לאייר קייק" בתור תמי אליה נמשך סוחר הקוקאין מר אקס אותו גילם דניאל קרייג.
ב-2005 הופיעה בתור הסופרת הפמיניסטית פרנצ'סקה ברוני בה מתאהב המחזר ג'קומו קזנובה אותו גילם הית' לדג'ר, בדרמה התקופתית "קזנובה".

ב-2006 השילה מילר מספר קילוגרמים מגופה לצורך התפקיד הראשי בדרמה הביוגרפית "פקטורי גירל" אודות חייה ההרסניים של השחקנית אידי סדג'וויק.
ב-2007 הייתה מילר מועמדת לפרס אינדפנדנט ספיריט על הופעותה הטובה בקריירה בסרטו של סטיב בושמי "ריאיון לילי", בתור אלילת הפפראצי השחקנית קטיה.
מילר השתתפה בפנטזיה "אבק כוכבים" בתפקיד ויקטוריה פורסטר אהובתו של טריסטן ת'ורן (צ'ארלי קוקס).
ב-2008 שיחקה לצידה של קירה נייטלי בסרט "קצה האהבה" וגילמה את קייתלין מקנמרה אשתו של המשורר דילן תומאס.
ב-2009 הופיעה מילר בשובר הקופות הגדול "ג'י. איי. ג'ו כוח המחץ" בתור הברונית, אשת המודיעין הבכירה של ארגון הפשע "קוברה".
הופעתה בסרט זכתה לביקורות צוננות והיא הוכתרה לשחקנית המשנה הגרועה של השנה בטקס פרסי פטל הזהב.

בשנת 2012 הייתה מועמדת לפרס גלובוס הזהב על כיכובה בתור כוכבת הקולנוע והדוגמנית טיפי הארדן בסרט הטלוויזיה "הנערה של היצ'קוק".

בשנת 2014, שיחקה בסרטים "צלף אמריקאי" ו"פוקס-קצ'ר". ב-2015, שיחקה במחזמר "קברט" ובסרט "משחק באש" בכיכובו של בראדלי קופר.
ב-2016 שיחקה בסרט דרמת הפשע "חי את הלילה", לצד בן אפלק, זואי סלדנה ואל פנינג. בנוסף, שיחקה את אשתו של מגלה הארצות פרסי פוסט, אותו גילם צ'ארלי האנם בסרט הדרמה הביוגרפי "העיר האבודה Z", המבוסס על ספר באותו שם. ב-2019, שיחקה בסרט "21 גשרים".

בשנת 2022, שיחקה בסדרה "אנטומיה של שערורייה". ב-2024, התארחה בשלושה פרקים בסדרה "תרגיע".

== חיים אישיים ==
מילר משמשת כשגרירה של ארגון הרפואה הבינלאומי. היא ביקרה עימם בהאיטי במהלך רעידת האדמה שפקדה את האזור ב-2010.

=== מערכות יחסים ===
מילר הייתה בזוגיות מתוקשרת עם כוכב הקולנוע האנגלי ג'וד לאו, עמיתה לסרט "אלפי", והשניים אף התארסו בחג המולד 2004 ונפרדו בנובמבר 2006, כשנה לאחר שלאו הודה בכך שבגד במילר עם האומנת של ילדיו. בדצמבר 2009 חזרה לזוגיות עם לאו, הם בילו את חג המולד 2009 בברבדוס, יחד עם שלושה מילדיו של לאו. הם הודיעו שהם נפרדו שוב בפברואר 2011.

ב-2008 מילר הפכה לאייטם תקשורתי סוער לאחר שנתפסה מתנשקת על יאכטה עם השחקן האמריקאי בלת'זר גטי, היא ניהלה את מערכת היחסים תחת צל כבד של "הורסת משפחות" מאחר שגטי היה אב לארבעה וגרוש טרי.

בשנת 2011 החלה מילר לצאת עם השחקן טום סטארידג'. ב-7 ביולי 2012 נולדה להם בת, מארלו אוטוליין לאינג סטארידג'. בשנת 2015 הזוג נפרד.

בסוף 2021, החלה לצאת עם השחקן אולי גרין. בדצמבר 2023, נולדה לזוג בת.

=== הסתבכויות עם הפפראצי ===
הסתבכויותיה של מילר עם צלמי הפפראצי כללו תביעות משפטיות רבות. מילר רשמה לזכותה ניצחון לאחר שזכתה בתביעה כנגד סוכנות הפפראצי הגדולה ביותר בלונדון, על פי צו בית משפט לצלמים אסור להימצא לידה או על יד ביתה.
בשנת 2008 הגישה תביעה כנגד עיתונים בריטיים מרכזיים לאחר שפרסמו תמונות עירום שלה.
בשנת 2011 זכתה מילר לאחר הליך משפטי מפרך בתביעתה כנגד הצהובון "ניוז אוף דה וורלד", המגזין נאלץ לשלם לה סכום פיצויים בסך מאה אלף ליש"ט. את התביעה הגישה מילר בגין האזנות סתר לשיחותיה הפרטיות בין השנים 2005–2006.

== פילמוגרפיה ==
===קולנוע===
{| class="wikitable"
|+
!שנה
!סרט
!תפקיד
!הערות
|-
|2001
|South Kensington
|שרון
|
|-
| rowspan="2" |2002
|High Speed
|סוואנה
|
|-
|The Ride
|שרה
|
|-
| rowspan="2" |2004
|לאייר קייק
|תמי
|
|-
|אלפי
|ניקי
|
|-
|2005
|קזנובה
|פרנצ'סקה ברוני
|
|-
|2006
|פקטורי גירל
|אידי סדג'וויק
|
|-
| rowspan="2" |2007
|ראיון לילי
|קטיה
|מועמדת פרס אינדפנדנט ספיריט לשחקנית הטובה ביותר
|-
|אבק כוכבים
|ויקטוריה פורסטר
|
|-
| rowspan="4" |2008
|מסתרי פיטסברג
|ג'יין
|
|-
|קמיל
|קמיל פוסטר
|
|-
|A Fox's Tale
|דארסי
|דיבוב
|-
|אהבה על הקצה
|קייטלין תומאס <small>(אנ')</small>
|מועמדת פרס הקולנוע הבריטי העצמאי לשחקנית המשנה הטובה ביותר
|-
|2009
|ג'י. איי. ג'ו כוח המחץ
|הברונית <small>(אנ')</small>
|
|-
| rowspan="4" |2012
|Just Like a Woman
|מרילין
|
|-
|Nous York
|כוכבת קולנוע
|
|-
|Two Jacks
|דיאנה
|
|-
|צהוב
|קסניה
|
|-
|2013
|איך למצוא אהבה
|שרה
|
|-
| rowspan="2" |2014
|פוקס-קצ'ר
|ננסי שולץ
|
|-
|צלף אמריקאי
|טאיה קייל
|
|-
| rowspan="4" |2015
|מה שקורה במיסיסיפי
|סימון
|
|-
|עסק לא גמור
|צ'אק פורטנוי
|
|-
|גורד שחקים
|שרלוט מלוויל
|מועמדת פרס הקולנוע הבריטי העצמאי לשחקנית המשנה הטובה ביותר
|-
|משחק באש
|הלן סוויני
|
|-
| rowspan="2" |2016
|העיר האבודה Z
|נינה פוסט
|
|-
|חי את הלילה
|אמה גולד
|
|-
|2017
|An Imperfect Murder
|ורה לוקמן
|
|-
| rowspan="2" |2018
|התפסן היה מרגל
|אסטלה הוני
|
|-
|אישה אמריקאית
|דבורה קלהאן
|
|-
|2019
|21 גשרים
|הבלשית פרנקי בארנס
|
|-
|2020
|תועים באפלה
|אדריאן
|
|-
|2023
|North Star
|ויקטוריה
|
|-
|2024
|הורייזון: סאגה אמריקאית
|
|
|-
|TBA
|Raised Eyebrows
|ארין פלמינג
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2002
|The American Embassy
|בייב
|פרק: "Long Live the King"
|-
|Bedtime
|סטייסי
|4 פרקים
|-
|2003–2004
|אדי הנלהב
|פיונה ביקרטון
|תפקיד ראשי; 13 פרקים
|-
|2012
|הנערה של היצ'קוק
|טיפי הדרן
|סרט טלוויזיה של HBO ו-BBC One
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיהמועמדת פרס באפט"א לטלוויזיה לשחקנית הטובה ביותר
|-
|2019
|בקול רם
|בת' איילס
| rowspan="2" |מיני-סדרה
|-
| rowspan="2" |2022
|אנטומיה של שערורייה
|סופי וויטהאוס
|-
| סט זוגי
| לארק
|2 פרקים
|-
|2023
|אקסטרפולציות <small>(אנ')</small>
|רבקה שירר
|3 פרקים
|}

=== תיאטרון ===
{| class="wikitable"
|+
!שנה
!מחזה
!תפקיד
!הערות
|-
|2005
|כטוב בעיניכם
|סיליה
|תיאטרון וינדהם, וסט אנד
|-
|2009
|After Miss Julie
|מיס ג'ולי
|תיאטרון סלווין, ברודוויי
|-
|2011
|Flare Path
|פטריסיה
|תיאטרון היימרקט, וסט אנד
|-
|2015
|קברט
|סאלי בוולס
|סטודיו 54, ברודוויי
|-
|2017
|חתולה על גג פח לוהט
|מרגרט
|תיאטרון אפולו, וסט אנד
|}

== קישורים חיצוניים ==

* 
* 
* 
* 
* 

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:דוגמניות אנגליות
קטגוריה:מעצבות אופנה בריטיות
קטגוריה:אנגלים ממוצא אמריקאי
קטגוריה:זוכי פרס פטל הזהב: שחקנים
קטגוריה:בריטיות שנולדו ב-1981
קטגוריה:בריטים שנולדו ב-1981